CELEX: 32015D1320
Language: el
Date: 2015-07-30 00:00:00
Title: Εκτελεστική απόφαση (ΕΕ) 2015/1320 της Επιτροπής, της 30ής Ιουλίου 2015, σχετικά με την απόσυρση των στοιχείων αναφοράς των προτύπων για τη λαβή πιπίλας, για τις πιπίλες, για τα βοηθήματα άντωσης για μαθήματα κολύμβησης και για τις ψησταριές από την Επίσημη Εφημερίδα της Ευρωπαϊκής Ένωσης, σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

31.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 203/29
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1320 ΤΗΣ ΕΠΙΤΡΟΠΉΣ
   της 30ής Ιουλίου 2015
   σχετικά με την απόσυρση των στοιχείων αναφοράς των προτύπων για τη λαβή πιπίλας, για τις πιπίλες, για τα βοηθήματα άντωσης για μαθήματα κολύμβησης και για τις ψησταριές από την Επίσημη Εφημερίδα της Ευρωπαϊκής Ένωσης, σύμφωνα με την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2001/95/ΕΚ του Ευρωπαϊκού Κοινοβουλίου και του Συμβουλίου, της 3ης Δεκεμβρίου 2001, για τη γενική ασφάλεια των προϊόντων (1), και ιδίως το άρθρο 4 παράγραφος 2 τρίτο και τέταρτο εδάφιο,
   Μετά από διαβουλεύσεις με την επιτροπή που συστάθηκε με το άρθρο 22 του κανονισμού (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (2),
   Εκτιμώντας τα ακόλουθα:
   
               (1)
            
            
               Δυνάμει του άρθρου 3 παράγραφος 1 της οδηγίας 2001/95/ΕΚ, οι παραγωγοί υποχρεούνται να διαθέτουν στην αγορά μόνον ασφαλή προϊόντα.
            
         
               (2)
            
            
               Σύμφωνα με το άρθρο 3 παράγραφος 2 δεύτερο εδάφιο της οδηγίας 2001/95/ΕΚ, ένα προϊόν θεωρείται ασφαλές ως προς τους κινδύνους και τις κατηγορίες κινδύνων που καλύπτονται από τα αντίστοιχα εθνικά πρότυπα, όταν τηρεί τα μη υποχρεωτικά εθνικά πρότυπα που αποτελούν ενσωμάτωση ευρωπαϊκών προτύπων στο εθνικό δίκαιο, τα στοιχεία αναφοράς των οποίων έχουν δημοσιευθεί από την Επιτροπή στην Επίσημη Εφημερίδα της Ευρωπαϊκής Ένωσης, σύμφωνα με το άρθρο 4 της εν λόγω οδηγίας.
            
         
               (3)
            
            
               Σύμφωνα με την απόφαση C(2004) 1493 της Επιτροπής (3), η Επιτροπή δημοσίευσε στη σειρά C της Επίσημης Εφημερίδας της Ευρωπαϊκής Ένωσης τα στοιχεία αναφοράς των προτύπων EN 12586:1999 και EN 12586:1999/AC:2002 για τη λαβή πιπίλας και EN 1400:2002 (τμήματα 1, 2 και 3) για τις πιπίλες.
            
         
               (4)
            
            
               Σύμφωνα με την απόφαση 2005/718/ΕΚ της Επιτροπής (4), η Επιτροπή δημοσίευσε στη σειρά C της Επίσημης Εφημερίδας της Ευρωπαϊκής Ένωσης τα στοιχεία αναφοράς των προτύπων EN 13138-2:2002 για τα βοηθήματα άντωσης για μαθήματα κολύμβησης και EN 1860-1:2003 για τις ψησταριές.
            
         
               (5)
            
            
               Η Ευρωπαϊκή Επιτροπή Τυποποίησης έχει αποσύρει τα πρότυπα EN 12586:1999, EN 12586:1999/AC:2002, EN 1400:2002 (τμήματα 1, 2 και 3), EN 13138-2:2002 και EN 1860-1:2003. Τα εν λόγω πρότυπα, τα οποία δεν υφίστανται πλέον, δεν εξασφαλίζουν την τήρηση της γενικής επιταγής ασφάλειας.
            
         
               (6)
            
            
               Τα στοιχεία αναφοράς των εν λόγω προτύπων πρέπει, ως εκ τούτου, να αφαιρεθούν από την Επίσημη Εφημερίδα της Ευρωπαϊκής Ένωσης.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί με την οδηγία 2001/95/ΕΚ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς των ακόλουθων προτύπων αφαιρούνται από την Επίσημη Εφημερίδα της Ευρωπαϊκής Ένωσης:
   
               α)
            
            
               EN 12586:1999 και EN 12586:1999/AC:2002 «Αντικείμενα παιδικής φροντίδας και χρήσης — Λαβή πιπίλας — Απαιτήσεις ασφαλείας και μέθοδοι δοκιμής»·
            
         
               β)
            
            
               EN 1400-1:2002 «Βρεφικά είδη — Πιπίλες για μωρά και μικρά παιδιά — Μέρος 1: Γενικές απαιτήσεις ασφάλειας και πληροφορίες για το προϊόν»·
            
         
               γ)
            
            
               EN 1400-2:2002 «Βρεφικά είδη — Πιπίλες για μωρά και μικρά παιδιά — Μέρος 2: Μηχανικές απαιτήσεις και δοκιμές»·
            
         
               δ)
            
            
               EN 1400-3:2002 «Βρεφικά είδη — Πιπίλες για μωρά και μικρά παιδιά — Μέρος 3: Χημικές απαιτήσεις και δοκιμές»·
            
         
               ε)
            
            
               EN 13138-2:2002 «Βοηθήματα άντωσης για μαθήματα κολύμβησης — Μέρος 2: Απαιτήσεις ασφάλειας και μέθοδοι δοκιμής για βοηθήματα άντωσης»·
            
         
               στ)
            
            
               EN 1860-1:2003 «Συσκευές, στερεά καύσιμα και προσανάμματα για υπαίθριο ψήσιμο — Μέρος 1: Ψησταριές που χρησιμοποιούν στερεά καύσιμα — Απαιτήσεις και μέθοδοι δοκιμής».
            
         Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 30 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 11 της 15.1.2002, σ. 4.
   
      (2)  ΕΕ L 316 της 14.11.2012, σ. 12.
   
      (3)  Η απόφαση C(2004) 1493 της Επιτροπής, της 23ης Απριλίου 2004, για συμμόρφωση ορισμένων προτύπων προς την επιταγή γενικής ασφάλειας της οδηγίας 2001/95/ΕΚ και τη δημοσίευση των στοιχείων αναφοράς στην Επίσημη Εφημερίδα,
   
      (4)  Απόφαση 2005/718/ΕΚ της Επιτροπής, της 13ης Οκτωβρίου 2005, για συμμόρφωση ορισμένων προτύπων προς την επιταγή γενικής ασφάλειας της οδηγίας 2001/95/ΕΚ του Ευρωπαϊκού Κοινοβουλίου και του Συμβουλίου και τη δημοσίευση των στοιχείων αναφοράς στην Επίσημη Εφημερίδα (ΕΕ L 271 της 15.10.2005, σ. 51).